

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

PËR PËCAKTIMIN E SASISË SË FONDIT PUBLIK QË DO T’U SHPËRNDAHET SI PARADHËNIE PARTIVE TË REGJISTRUARA SI SUBJEKTE ZGJEDHORE NË ZGJEDHJET PËR KUVENDIN 2017

Komisioni Qendror i Zgjedhjeve në mbledhjen e datës 31.05.2017, me pjesëmarrjen e:

Klement ZGURI- Kryetar

Hysen OSMANAJ- Zv/Kryetar

Bledar SKËNDERI- Anëtar

Denar BIBA- Anëtar

Edlira JORGAQI- Anëtare

Gëzim VELESHNJA- Anëtar

Vera SHTJEFNI- Anëtare

Shqyrtoi çështjen me

Objekt: Përcaktimi i sasisë së fondit publik që do t’u shpërndahet si paradhënie partive politike të regjistruara si subjekte zgjedhore, në Zgjedhjet për Kuvendin e Shqipërisë, të datës 25 qershor 2017.

**Baza Ligjore:** Neni 23, pika 1, gërma a, neni 87, pika 1, neni 87/2, neni 87/3 të ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar.

KQZpasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

### VËREN

Kodi Zgjedhor në nenin 87, pika 1, përcakton se, partitë politike pjesmarrëse në zgjedhje dhe që kanë marrë jo më pak se 0.5 për qind të votave në shkallë vendi, përfitojnë fonde nga Buxheti i Shtetit, në bazë të numrit të votave që secila parti ka marrë në ato zgjedhje.

Gjithashtu, Kodi Zgjedhor në nenin 87/2, dhe 87/3, pika 5 përcakton se, fondi i përcaktuar me vendim të Kuvendit, sipas pikës 1 të nenit 87, u ndahet si paradhënie partive jo më vonë se 5 ditë nga rregjistrimi i partive të regjistruara si subjekte zgjedhore, si më poshtë:

a) 95 për qind e fondit i shpërndahet partive politike të regjistruara si subjekte zgjedhore, të cilat kanë përfituar jo më pak se 0.5 për qind të votave të vlefshme në zgjedhjet paraardhëse;

b) 5 për qind e fondit i shpërndahet partive politike që janë regjistruar si subjekte zgjedhore dhe që nuk përfitojnë sipas shkronjës “a” të këtij neni.

Nen 87 /3, pika 4 përcakton se fondi i përcaktuar për t’u shpërndarë, sipas nenit 87/2, i jepet secilës parti jo më vonë se 5 ditë nga regjistrimi i listave shumemërore.

Për zgjedhjet për Kuvendin të datës 25 qershor 2017, regjistruan listat shumemërore në KQZ, 18 parti politike si më poshtë:

1. Fryma e Re Demokratike
2. Partia Demokracia Sociale
3. Aleanca Demokratike
4. Aleanca Popullore per Drejtesi
5. Partia Drejtesi, Integrim dhe Unitet
6. Sfida per Shqiperine
7. Partia Aleanca Demokratike
8. Aleanca Arbnore Kombetare
9. Minoriteti Etnik Grek per te Ardhmen
10. Partia Kristiandemokrate
11. Lista e Barabarte
12. Partia Socialdemokrate
13. Partia Komuniste e Shqiperise
14. Levizja Socialiste per Integrim
15. Partia Socialiste e Shqiperise
16. Partia Demokratike
17. Partia Republikane
18. Partia Bashkimi Demokristian Shqiptar

Kodi Zgjedhor në nenin 87/3, pika 3 përcakton se, për zgjedhjet e përgjithshme si kriter përdoret rezultati në shkallë vendi, i shpallur nga KQZ-ja për zgjedhjet e përgjithshme pararendëse.

Sipas vendimit të KQZ-së nr.759, datë 06.08.2013 “Për shpalljen e rezultatit përfundimtar të zgjedhjeve për Kuvendin e Shqipërisë të vitit 2013”, partitë politike që kanë përfituar jo më pak se 0.5 për qind të votave dhe që përfitojnë nga ndarja e 95% të shumës së akorduar nga buxheti i shtetit partive politike të regjistruara si subjekte zgjedhore në zgjedhjet e datës 25 qershor 2017, janë si më poshtë:

1. Partia Socialiste e Shqiperise 713,407 vota 41.36%
2. Partia Demokratike 528,373 vota 30.63%
3. Levizja Socilaiste per Integrim 180,470 vota 10.46%
4. Partia Republikane 52,168 vota 3.02%
5. Partia Drejtesi, Integrim dhe Unitet 44,957 vota 2.61%
6. Fryma e Re Demokratike 29,310 vota 1.70%
7. Partia Demokracia Sociale 11,891 vota 0.69%
8. Partia Socialdemokrate 10,220 vota 0.59%

Përsa më sipër, 61.75 milionë lekë, 95% e fondit të vënë në dispozicion nga Buxheti i Shtetit për këtë qëllim, ndahet ndërmjet 8 partive politike të listuara më sipër. Shuma që i takon secilës parti politike gjendet duke pjestuar shumën prej 61.75 milionë lekësh me 1.570.796 vota të vlefshme të grumbulluara nga 8 partitë politike që përfitojnë nga 95% i shumës së akorduar nga buxheti i shtetit, herësi që del shumëzohet me numrin e votave që ka përfituar secila parti në zgjedhjet e vitit 2013.

Pjesa tjetër e fondit prej 3.25 milionë lekësh, 5% e fondit të vënë në dispozicion nga Buxheti i Shtetit për këtë qëllim, ndahet ndërmjet 10 partive politike të cilat janë regjistruar si subjekte zgjedhore në zgjedhjet për Kuvendin të datës 25 qershor 2017 dhe nuk përfitojnë nga ndarja e 95% të fondit. Shuma që i takon secilës nga 10 partitë politike që perfitojne nga 5% i shumës së akorduar nga buxheti i shtetit gjendet duke pjestuar shumën prej 3.25 milionë lekësh me 10, numri i partive që përfitojnë, 325.000 lekë është shuma që përfiton secila nga 10 partitë politike.

Në total, fondi prej 65 milionë lekësh i vënë në dispozicion nga buxheti i shtetit për financimin e fushatës zgjedhore, do t’u shpërndahet partive politike të regjistruara si subjekte zgjedhore në zgjedhjet për Kuvendin të datës 18 qershor 2017, sipas lidhjes 1 bashkëlidhur.

**PËR KËTO ARSYE:**

Mbështetur në nenin 23, pika 1, gërma a, nenin 87, pika 1, nenin 87/2, nenin 87/3, të Ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar,

**VEND0SI:**

1. Të shpërndajë si paradhënie, fondet e vëna në dispozicion nga Buxheti i Shtetit partive politike të regjistruara si subjekte zgjedhore në zgjedhjet për Kuvendin të dates 25 qershor 2017, sipas lidhjes 1 bashkëlidhur këtij vendimi.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor brenda 5 ditëve nga shpallja e tij.

**Klement ZGURI- Kryetar**

**Hysen OSMANAJ- Zv/Kryetar**

**Bledar SKËNDERI- Anëtar**

**Denar BIBA- Anëtar**

**Edlira JORGAQI- Anëtare**

**Gëzim VELESHNJA- Anëtar**

**Vera SHTJEFNI- Anëtare**